Беларусь паслядоўна ішла па абраным курсе. 23 мая 1992 года рэспубліка разам з ЗША, Расіяй, Украінай і Казахстанам падпісала Лісабонскі дагавор. Паводле яго Беларусь стала ўдзельнікам савецка-амерыканскага дагавора аб скарачэнні стратэгічнага наступальнага ўзбраення (СНВ-1), падпісанага паміж Гарбачовым і Джорджам Бушам-старэйшым у ліпені 1991 года. 4 лютага 1993 года Вярхоўны Савет Беларусі большасцю галасоў ратыфікаваў Лісабонскі дагавор. Такім чынам, жаданне Беларусі пазбавіцца атамнай зброі стала галоўнай прычынай добрых адносінаў з ЗША.